ประเทศบาร์เบโดส

**บาร์เบโดส** () เป็นประเทศที่เป็นเกาะที่ตั้งอยู่ในมหาสมุทรแอตแลนติกทางตะวันตก ทางตะวันออกของทะเลแคริบเบียนเล็กน้อย ที่ 13 องศาเหนือและ 59 องศาตะวันตก กินพื้นที่  และมีประชากรประมาณ 287,000 คน (ประมาณ ค.ศ. 2019)

เกาะที่อยู่ใกล้บาร์เบโดสมากที่สุดคือเซนต์ลูเชีย และเซนต์วินเซนต์และเกรนาดีนส์ ซึ่งทั้ง 2 ประเทศตั้งอยู่ทางตะวันตก และเมื่อรวมกับบาร์เบโดสแล้ว เกาะเหล่านี้ถือเป็นส่วนหนึ่งของหมู่เกาะเลสเซอร์แอนทิลลีส (Lesser Antilles) ในภูมิภาคแคริบเบียน

เมื่อวันที่ 30 พฤศจิกยน ค.ศ. 1966 บาร์เบโดสได้กลายเป็นรัฐอิสระโดยสมบูรณ์ภายใต้สมาชิกภาพในเครือจักรภพโดยมีสมเด็จพระราชินีนาถเอลิซาเบ็ธที่ 2 เป็นพระราชินีแห่งบาร์เบโดส จนกระทั่งในวันที่ 30 พฤศจิกายน ค.ศ. 2021 ได้เปลี่ยนระบอบการปกครองเป็นสาธารณรัฐในเครือจักรภพ

บาร์เบโดสเป็นหนึ่งในประเทศพัฒนาแล้วและสันติสุขที่มีคุณภาพชีวิตสูงมาก นอกจากนี้ บาร์เบโดสยังเป็นแหล่งท่องเที่ยวด้วย

## ภูมิศาสตร์

บาร์เบโดสมีพื้นที่แผ่นดินประมาณ 430 ตารางกิโลเมตร (166 ตารางไมล์) และส่วนใหญ่มีพื้นที่ต่ำ มีบางส่วนที่สูงที่ตอนในของเกาะ พื้นที่ของบาร์เบโดสคาดว่ามาจากภูเขาไฟและประกอบด้วยหินปูนและหินปะการัง บรรยากาศของบาร์เบโดสเป็นกึ่งเขตร้อน โดยมีลมพัดมาจากมหาสมุทรแอตแลนติกตลอดเวลา และพื้นที่ที่ไม่มีการพัฒนาบางส่วนมีบึงและหนองน้ำบริเวณป่าชายเลน ส่วนอื่น ๆ ของตอนในของเกาะที่เป็นส่วนเกษตรกรรมของบาร์เบโดส มีไร่อ้อยขนาดใหญ่ประปราย และทุ่งเลี้ยงสัตว์ที่กว้างและลาดเอียงไม่มากที่สามารถมองเห็นทะเลได้

## ประวัติศาสตร์
### ประวัติศาสตร์ทางธรณีวิทยา
ประมาณ 700,000 ปีก่อน เกาะนี้โผล่ขึ้นมาจากมหาสมุทรเมื่อชั้นหินอ่อนที่เรียกว่าไดอะเพียร์ผุดขึ้นมาจากชั้นแมนเทิลใต้พื้นที่ปัจจุบัน กระบวนการนี้ยังคงดำเนินต่อไป โดยบาร์เบโดสมีอัตราการยกตัวขึ้นเฉลี่ย 30 เซนติเมตรต่อพันปี
### การทาถึงของยุโรป

ยังไม่แน่ชัดว่าชาติยุโรปใดเดินทางมาถึงบาร์เบโดสเป็นชาติแรก ซึ่งน่าจะอยู่ในช่วงศตวรรษที่ 15 หรือ 16 แหล่งข้อมูลที่ไม่ค่อยมีใครรู้จักแหล่งหนึ่งชี้ให้เห็นถึงงานเขียนที่เปิดเผยก่อนหน้านี้ซึ่งมีอายุก่อนหน้าแหล่งข้อมูลร่วมสมัย ซึ่งบ่งชี้ว่าอาจเป็นชาวสเปน

## การเมืองการปกครอง
เดิมทีบาร์เบโดสเป็นรัฐในเครือจักรภพ การปกครองระบอบประชาธิปไตยโดยมีพระมหากษัตริย์เป็นประมุข โดยสมเด็จพระราชินีนาถอลิซาเบธที่ 2 เป็นพระมหากษัตริย์ ทรงใช้พระราชอำนาจผ่านผู้สำเร็จราชการ จนกระทั่งวันที่ 30 พฤศจิกายน ค.ศ. 2021 ซึ่งเป็นวันครบรอบ 55 ปี ที่บาร์เบโดสได้รับเอกราชจากอังกฤษ บาร์เบโดสได้ปลดสมเด็จพระราชินีนาถอลิซาเบธที่ 2 แห่งสหราชอาณาจักร จากการเป็นประมุข และเปลี่ยนระบอบการปกครองเป็นสาธารณรัฐ โดยประธานาธิบดีคนแรกคือ นางซานดรา เมสัน ผู้สำเร็จราชการแทนพระองค์ของสมเด็จพระราชินีนาถเอลิซาเบธที่ 2 ตามมติของที่ประชุมสภาแห่งชาติ  

### นิติบัญญัติ

 
สภานิติบัญญัติแห่งชาติ แบบ 2 สภา วุฒิสมาชิก (21 คน แต่งตั้งโดยประธานาธิบดี) สภาผู้แทนราษฎร (30 คน ด้วยการเลือกตั้งโดยตรงทุก 5 ปี)

### บริหาร

ประธานาธิบดีแต่งตั้งคณะรัฐมนตรี ตามคำแนะนำของนายกรัฐมนตรี โดยมีนายกรัฐมนตรีเป็นผู้นำรัฐบาลและหัวหน้าคณะรัฐมนตรี
พรรคการเมืองหลัก พรรค Barbados Labor Party, Democratic Labor Party, People's Empowerment Party

### ตุลาการ

ฝ่ายตุลาการ ระบบกฎหมายมหาชนแบบอังกฤษ ใช้ศาลสูงสุด โดยมีคณะกรรมาธิการด้านตุลาการแต่ตั้งผู้พิพากษาอำนาจในการพิจารณาไต่สวน อยู่ภายใต้อำนาจของศาลสูงสุดแคริบเบียนตะวันออก (":en:Eastern Caribbean Supreme Court") โดยมีผู้พิพากษา 1 คน

## การแบ่งเขตการปกครอง

แบ่งการปกครองออกเป็น 11 เขต (parish) + 1 เมืองหลวง เขตไครสต์เชิร์ช (Christ Church) โดยมีเขตปกครองดังนี้
* เขตเซนต์แอนดรูว์ (Saint Andrew)
* เขตเซนต์จอร์จ (Saint George)
* เขตเซนต์เจมส์ (Saint James)
* เขตเซนต์จอห์น (Saint John)
* เขตเซนต์โจเซฟ (Saint Joseph)
* เขตเซนต์ลูซี (Saint Lucy)
* เขตเซนต์ไมเคิล (Saint Michael)
* เขตเซนต์ปีเตอร์ (Saint Peter)
* เขตเซนต์ฟิลิป (Saint Philip)
* เขตเซนต์ทอมัส (Saint Thomas)

## ประชากรศาสตร์
thumb|ป้ายรถประจำทางในบาร์เบโดส
thumb|ผู้คนซื้อของในเมืองหลวงบริดจ์ทาวน์
จากสำมะโนประจำชาติ ค.ศ. 2010 ประเทศนี้มีประชากร 277,821 คน แบ่งออกเป็นผู้หญิง 144,803 คนและผู้ชาย 133,018 คน

การคาดหมายคงชีพของพลเมืองบาร์เบโดส  อยู่ที่ 80 ปี โดยการคาดหมายคงชีพเฉลี่ยของผู้หญิงอยู่ที่ 83 ปีและของผู้ชายที่ 79 ปี (ค.ศ. 2020) บาร์เบโดสและญี่ปุ่นเป็นประเทศที่มีอัตราศตวรรษิกชนต่อหัวสูงที่สุดในโลก

### ศาสนา

[thumb|left|[อาสนวิหารนักบุญไมเคิลและเทวทูตทั้งหมด บริดจ์ทาวน์]]

ศาสนาคริสต์เป็นศาสนาที่มีผู้นับถือมากที่สุด โดยนิกายที่มีผู้นับถือมากที่สุดคือแองกลิคัน (23.9% ของประชากรใน ค.ศ. 2019) นิกายอื่น ๆ ที่มีผู้นับถือมากรองลงมาได้แก่โรมันคาทอลิก, เพนเทคอสต์ (19.5%), พยานพระยะโฮวา, เซเวนต์เดย์แอดเวนทิสต์ และสปิริชวลแบปติสต์ คริสตจักรแห่งอังกฤษเคยเป็นศาสนาประจำชาติจนกระทั่งรัฐสภาบาร์เบโดสยกเลิกมันหลังเป็นเอกราช ใน ค.ศ. 2019 21% ของชาวบาร์เบโดสระบุว่าไม่นับถือศาสนา ทำให้เป็นกลุ่มที่ไม่ใช่ศาสนาที่มีผู้นับถือมากเป็นอันดับ 2 โดยเป็นรองแค่แองกลิคัน ศาสนาาที่มีผู้นับถือน้อยได้แก่ฮินดู, อิสลาม บาไฮ และยูดาห์

รัฐนี้ถือเป็นฆราวาส โดยยอมรับเสรีภาพทางศาสนาหรือความเชื่อแก่ทั้งหมดตามรัฐธรรมนูญ

## สุขภาพ
โรงพยาบาลหลักบนเกาะคือโรงพยาบาลควีนอลิซาเบธอย่างไรก็ตาม บาร์เบโดสมีคลินิกแปดแห่งในห้าเขตแพริช นอกจากนี้ยังมีศูนย์การแพทย์ที่มีชื่อเสียงในบาร์เบโดส เช่น โรงพยาบาลเบย์วิว ศูนย์การแพทย์แซนดีเครสต์ คลินิกฉุกเฉิน FMH และศูนย์ดูแลผู้ป่วยฉุกเฉิน
## อ้างอิง

## อ่านเพิ่ม
* Burns, Sir Alan, *History of the British West Indies*. London: George Allen and Unwin, 1965.
* Davis, David Brion. *[[Inhuman Bondage: The Rise and Fall of Slavery in the New World]]*. New York: Oxford University Press, 2006. 
* Frere, Samuel, ''A Short History of Barbados: From its First Discovery and Settlement, to the End of the Year 1767.'' London: J. Dodsley, 1768.
* Gragg, Larry Dale, *Englishmen transplanted: The English Colonization of Barbados, 1627–1660*. Oxford University Press, 2003. 
* Hamshere, Cyril, *The British in the Caribbean*. Cambridge, MA: Harvard University Press, 1972.
* Newman, Simon P. *A New World of Labor: The Development of Slavery in the British Atlantic.* Philadelphia, PA: University of Pennsylvania Press, 2013. 
* Northrup, David, ed. *The Atlantic Slave Trade, Second Edition*. Boston, MA: Houghton Mifflin Company, 2002. 
* O'Shaughnessy, Andrew Jackson, *An Empire Divided: The American Revolution and the British Caribbean*. Philadelphia, PA: University of Pennsylvania Press, 2000. 
* Rogozinski, January 1999. *A Brief History of the Caribbean: From the Arawak and Carib to the Present*. Revised version, New York, USA. 
* Scott, Caroline 1999. *Insight Guide Barbados*. Discovery Channel and Insight Guides; fourth edition, Singapore. 

### วิดีโอ
* Overview Video—Barbados Tourism Investment Inc. (Courtesy of US Television).
* , by the Ministry of Energy and the Environment, under the Office of the Prime Minister.
* Sandy Lane Hotel, Barbados 11 November 2011, on *[[Where in the World is Matt Lauer?]]*, NBC ''Today Show''.
* 

## แหล่งข้อมูลอื่น

* 
* Government of Barbados Official Information Service
* Official webpage of Queen Elizabeth II as Queen of Barbados
* Parliament of Barbados official website
* Barbados Tourism Authority—The Ministry of Tourism
* Central Bank of Barbados website
* Barbados Chamber of Commerce & Industry (BCC&I)
* Barbados Investment and Development Corporation 
* Barbados Maritime Ship Registry
* Barbados Museum & Historical Society 

### ข้อมูลทั่วไป
* 
* 
* 


บ
บ
หมวดหมู่:เกาะในทะเลแคริบเบียน
หมวดหมู่:อดีตอาณานิคมของอังกฤษ
หมวดหมู่:อดีตอาณานิคมของโปรตุเกส
หมวดหมู่:รัฐและดินแดนที่ก่อตั้งในปี พ.ศ. 2509
หมวดหมู่:ประเทศที่ใช้ภาษาอังกฤษเป็นภาษาทางการ